***KOLOBARKA 2016***

***trasa II.***

***od 25.5. do 29.5.2016***

**Ojla muštrinke in muštrini,**

**po več kot uspešnem dogodku KOLOBARKA 2015 je pred vami nova ponudba KOLOBARKE 2016 – trasa II., za katero verjamemo, da bo na vas pustila nepozaben spomin. Torej, če ste za to, da preživite nekaj čudovitih dni v veseli družbi in pri tem združite veselje do morja in kolesarjenja potem ne odlašajte z odločitvijo, da se nam pridružite na KOLOBARKI 2016.**

**Pa pojdimo lepo po vrsti;**

**1.dan**

V sredo 25.5. se bomo z našimi kolesi po wellcome drinku ob cca. 10:00 uri dopoldne vkrcali v Baški na otoku Krku na našo barko in odpluli proti otoku Pagu, točneje mestu Novalja. Med samo plovbo nam bodo na barki postregli z okusnim kosilom, da bomo kasneje polni energije preizkusili naša kolesa po otoku Pagu. Prvi del etape bo potekal od Novalje do Košljuna (cca.27km), kjer bo barka ta dan prvič pobrala kolesarje. Če se boste odločili, da vložite prvi dan nekoliko več napora, potem nekaj kilometrov pred Košljunom zavijete proti mestu Pagu in naprej do konca otoka Paga, kjer nas čaka na samem rtu otoka Paga čudovit pogled na most, ki povezuje otok Pag s celino (skupno cca.46km). Tu je tudi drugo »postajališče« naše barke, ki pobere utrujene kolesarje. Najbolj zagrizeni pa imajo seveda možnost pot nadaljevati do mesta Zadra (skupno cca.80km), kjer vas vabimo, da si po okusni večerji ogledate prečudovit stari del Zadra in prisluhnete na obali morskim orglam.

**2.dan**

V četrtek 26.5. zgodaj izplujemo iz mesta Zadar ter med plovbo mimo Sukošanov, Biograda in otoka Vrgade pojemo zajtrk, ter se po pristanku na otoku Murter pripravimo na kolesarsko pot po otoku Murter. Peljali se bomo ob obali skozi mesto Murter, mimo Hramine in Betine vse do Tisna – kraj kjer dvižni most povezuje otok Murter s celino. Pot nadaljujemo do Jezer na jugu Murterja. Malo manj zagrizeni se bodo do barke vrnili po isti poti (ob obali ), ostali pa bodo izbrali pot vrnitve po glavni cesti Murterja, kjer sta dva »kvalitetna » vzpona (vse skupaj cca.25-30km). Po vrnitivi nazaj nas bo pričakalo kosilo, pot plovbe pa nadaljujemo mimo otoka Kaprije do otoka Žirje na jugu Kornatov, kjer se bo končal četrtkov večer z okusno večerjo in veliko mero dobre volje na barki.

**3.dan**

V petek 27.5. po zajtrku zajahamo naša kolesa in se odpravimo na kolesarsko avanturo po otoku Žirje. Tu moramo poudariti, da bodo tisti s specialkami nekoliko prikrajšani (pa recimo, da so prvi dan prišli na svoj račun), saj bodo po vsej verjetnosti morali med potjo bolj proti koncu svoje kolesca za nekaj sto metrov peljati po makadamu, da bi prišli do čudovite točke na severu otoka Žirje, kjer se nam odpre pogled na jugu vse do otoka Visa, na severu pa celi Kornati. Na poti nazaj proti barki nas bo v »konobi Julie« gazda Neno pogostil z okusno domačo travarico. Skupna dolžna kolesarjenja cca. 25km. Po prihodu nazaj nas bo plovba vodila proti otočju Kornatov, kjer si bomo po okusnem kosilu privoščili skok v kristalno čisto morje in naredili nekaj zamahov v čudovitih zalivih otočja Kornatov. Proti večeru se odpravimo skozi Malo Proverso (severni izhod Kornatov) do otoka Pašman oziroma mesta Tkon, kjer se bo zaključil petkov večer z okusno večerjo, ter obilico dobre volje.

**4.dan**

V soboto 28.5. se po zajtrku odpravimo s kolesi iz Tkona ob obali otoka Pašmana do Dobropoljan in nazaj po glavni cesti otoka Pašman do Tkona (cca.27km), kjer nas bo čakalo okusno kosilo. Po kosilu in počitku, pa nas čaka čudovit izlet s kolesi po glavni cesti otoka Pašmana preko visokega mostu, ki povezuje otok Pašman in Ugljan do mesta Kukljice na otoku Ugljan (cca.25km), kjer nas bo pričakala naša barka. Prijazno osebje barke nam bo zvečer postreglo z večerjo, za popestritev večera pa se odpravimo v mesto na sladoled.

**5.dan**

V nedeljo 29.5. se po zajtrku odpravimo s kolesi do mesta Muline na severu Ugljana in nazaj do mesta Ugljan (cca.22km), kjer se vkrcamo na barko, pojemo kosilo in odpravimo proti Krku. Prihod v Baško med 15:00 in 16:00 uro.

Načrt potovanja in kolesarjenja je okviren in se lahko prilagodi. Kolesarili bomo s svojimi kolesi in svojo opremo.

**Na barki je 12 dvoposteljnih kabin oziroma 24 ležišč.**

Barka je opremljena z vso potrebno infrastrukturno opremo (topla voda, tuši, 220V elektrika, posteljnina...). Večina poti po katerih bomo kolesarili je urejenih.

**CENA;**

 **do 01.08.2015 250,00 eur** za člane Jadralnega društva MUŠTRIN

 290,00 za nečlane

 **po 01.08.2015 270,00 eur** za člane Jadralnega društva MUŠTRIN

 310,00 eur za nečlane

**Za člane Jadralnega društva Muštrin možnost plačila na obroke;**

**prvi obrok do 1.8.2015 95,00 eur**

**drugi obrok do 1.12.2015 95,00 eur**

**tretji obrok do 1.3.2016 95,00 eur**

Cena vključuje;

Najem ležišča in prostora za kolo na barki, z uporabo vse infrasturkture

4x polni penzion na barki + dodatno kosilo

Gorivo + turistična taksa + vsi privezi

Organizacija + majica dogodka

**PRIJAVA; (kako se prijavim)**

**Vsi, ki ste že sodelovali na dogodkih Jadralnega društva Muštrin, ste si z plačilom (ali plačilom prvega obroka) na transakcijski račun Jadralnega društva Muštrin (naveden spodaj) s pripisom KOLOBARKA 2016 – trasa II., avtomatsko zagotovili mesto na barki, saj so vaši podatki shranjeni.**

**Če še niste sodelovali na dogodkih Jadralnega društva Muštrin, izpolnite prijavnico, ki jo najdete v priponki tega sporočila ali na spletni strani Jadralnega društva Muštrin (www.jadralnodrustvo-mustrin.com) in jo pošljete na e-mail naslov mustrin.jd@gmail.com , ter poravnate ceno aranžmaja na transakcijski račun Jadralnega društva Muštrin (naveden spodaj)**  **s pripisom KOLOBARKA 2016 – trasa II.**

**ČLANARINA;**

**Če ste že član Jadralnega društva Muštrin, članarino za sezono 2015/2016 v višini 20,00 eur poravnate do 31.12.2015 na transakcijski račun Jadralnega društva Muštrin (naveden spodaj).**

**Če še niste, pa bi želeli postati član Jadralnega društva Muštrin izpolnite pristopno izjavo k Jadralnemu društvu Muštrin, ki jo najdete v priponki tega sporočila ali na spletni strani Jadralnega društva Muštrin (www.jadralnodrustvo-mustrin.com) in jo pošljete na e-mail naslov mustrin.jd@gmail.com . Članarino v višini 20,00 eur poravante do 31.12.2015 na transakcijski račun Jadralnega društva Muštrin (naveden spodaj).**

**Posredujte to informacijo vsem vašim prijateljem za katere menite, da bi jih dogodek utegnil zanimati, vas pa vabimo, da se čimprej prijavite in si zagotovite mesto.**

**en muštrinček,....**

**JADRALNO DRUŠTVO MUŠTRIN, Koseskega 3a, 1000 LJUBLJANA**

**TRR; SI56 2440 0901 0912 702 (RAIFFEISEN BANK)**

**mustrin.jd@gmail.com**

**tel; 070/827-066**